ระหว่างมีเพศสัมพันธ์ถุงยางมันล่นลงไปมากประมาณนึงแต่เห็นพอดีเลยดึงกลับมาใหม่ มีความเสี่ยงต่อการตั้งครรภ์มากน้อยแค่ไหนครับ
สวัสดีค่ะ การมีเพศสัมพันธ์ถ้าได้ป้องกันด้วยถุงยางอนามัยอย่างถูกต้องตลอดการมีเพศสัมพันธ์นั้น โอกาสตั้งครรภ์มีน้อยกว่า 2%โดยการใช้ถุงยางอนามัยอย่างถูกต้องนั้น ถุงยางจะต้องพอดีกับขนาดอวัยวะเพศ ไม่ฉีกขาด ไม่รั่ว ใส่และถอดขณะอวัยวะเพศแข็งตัว ระหว่างมีเพศสัมพันธ์หากถุงยางร่นนั้น มีโอกาสที่น้ำอสุจิหรือน้ำหล่อลื่นที่มีอสุจิปนอยู่จะเล็ดลอดออกมาที่ช่องคลอดได้ ดังนั้นมีโอกาสตั้งครรภ์ได้เช่นกัน แม้จะไม่มากนักเท่ากับการไม่ใส่ถุงยางเลยหากเป็นเพศสัมพันธ์ภายใน 72 ชั่วโมง แนะนำการใช้ยาคุมฉุกเฉินเพื่อป้องกันร่วมไปด้วยค่ะ และสังเกตรอบเดือนอีกครั้ง หากมาช้ากว่า 35 วัน ควรซื้อชุดตรวจครรภ์ทางปัสสาวะมาตรวจเองเบื้องต้น ซึ่งให้ผลบวกได้ตั้งแต่ 10-14 วันหลังมีการปฏิสนธิ